open-index/open-wikipedia-markdown huggingface dataset:
ரன்மோர் மார்ட்டினெஸ்

**ரன்மோர் மார்ட்டினெசு** (*Ranmore Martinesz*, பிறப்பு: 24 சூன் 1967, கொழும்பு)) இலங்கைத் துடுப்பாட்ட நடுவரும், முன்னாள் முதல்தரத் துடுப்பாட்ட வீரரும் ஆவர். இவர் செபஸ்தியானைட்சு துடுப்பாட்டக் கழகத்திற்காக நான்கு முதல்தரப் போட்டிகளில் கலந்து கொண்டார்.

## துடுப்பாட்டம்
விரைவுப் பந்துவீச்சாளராக இருந்த மார்ட்டினெசு கொழும்பு சென் பீட்டர்சு கல்லூரி அணியில் விளையாடினார். 1985 இல் ஆத்திரேலியாவுக்கு எதிரான 19 வயதிற்குட்பட்டோருக்கான அணியில் விளையாடினார். 1987/88 காலப்பகுதியில் பாக்கித்தானுக்கு எதிரான 23 வயதிற்குட்பட்டோருக்கான போட்டிகளில் கலந்து கொண்டார். இவர் சிங்கள விளையாட்டுக் கழகம், நீர்கொழும்பு துடுப்பாட்டக் கழகம், செபஸ்தியானைட்சு விளையாட்டுக் கழக அணிகளில் விளையாடிய பின்னர் 1994 இல் துடுப்பாட்ட விளையாட்டில் இருந்து ஓய்வு பெற்றார்.

## நடுவர் பணி
1996 முதல் துடுப்பாட்ட நடுவராகப் பணியாற்றி வரும் இவர் 2000 ஆம் ஆண்டில் துடுப்பாட்ட சிறப்புப் பிரிவுக்கு பதவி உயர்வு பெற்றார். மார்ட்டினெசு தேர்வு மற்றும் ஒருநாள் பன்னாட்டுப் போட்டிகளிலும் நடுவராகப் பணியாற்றி வருகிறார். இவர் அபுதாபியில் நடந்த யூரோ ஏசியா கோப்பை ஒருநாள் தொடரில் இந்திய அணிக்கும் பாக்கித்தான் அணிக்கும் இடையில் நடந்த இறுதிப் போட்டியில் நடுவராகக் கலந்து கொண்டார். இவற்றை விட நேபாளத்தில் நடந்த கண்டங்களுக்கிடையேயான போட்டிகளிலும், வங்காளதேச உள்ளூர் போட்டிகளிலும் நடுவராகப் பணியாற்றியிருந்தார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்ட நடுவர்கள்
பகுப்பு:இலங்கைத் துடுப்பாட்டக்காரர்கள்
தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2013

தென்னாபிரிக்கத் துடுப்பாட்ட அணியின் இலங்கை சுற்றுப்பயணம் 20 ஜூலை 2013 – 6 ஆகஸ்ட் 2013 வரை இடம் பெற்றது இச்சுற்றுப் பயணத்தின் போது ஐந்து  ஒருநாள் போட்டிகளிலும் மூன்று பன்னாட்டு இருபது20 துடுப்பாட்டப் போட்டியும் நடை பெற்றன.இதற்கு மேலதிகமாக தென்னாபிரிக்கத் அணி முன்னோட்டப் போட்டியாக ஒரு ஒருநாள் துடுப்பாட்டப் போட்டியிலும் பங்குபற்றியது.

## குழுக்கள்

## பயிற்சிப் போட்டி
### இலங்கை போர்டு பிரசிடென்ட் லெவன் அணிக்கு எதிரான பயிற்சிப் போட்டி

## ஒருநாள் பன்னாட்டுப் போட்டித் தொடர்

### 1வது ஒருநாள் பன்னாட்டுப் போட்டி

### 2வது ஒருநாள் பன்னாட்டுப் போட்டி

### 3வது ஒருநாள் பன்னாட்டுப் போட்டி

### 4வது ஒருநாள் பன்னாட்டுப் போட்டி

### 5வது ஒருநாள் பன்னாட்டுப் போட்டி

## பன்னாட்டு இருபது20 போட்டித் தொடர்
### 1வது இருபது20 போட்டி

### 2வது இருபது20 போட்டி

### 3வது இருபது20 போட்டி

## மேற்கோள்கள்

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:தென்னாப்பிரிக்காவில் துடுப்பாட்டம்
பகுப்பு:2013 நிகழ்வுகள்
யெரெவான் அரசுப் பல்கலைக்கழகம்

**யெரெவான் அரசுப் பல்கலைக்கழகம்** ஆர்மீனியாவின் யெரெவான் நகரில் அமைந்துள்ளது. இங்கு 110 துறைகளில் கல்வி கற்பிக்கின்றனர். இது ஆர்மீனியாவில் பெரிய பல்கலைக்கழகம். இங்கு 1,350 முதுநிலை மாணவர்களும், 8,500 இளநிலை மாணவர்களும் கல்வி கற்கின்றன. ஆர்மீனிய மொழியில் பாடங்களை நடத்துகின்றனர். வேற்று நாட்டு மாணவர்களுக்கு ஆங்கிலத்திலும், ரஷ்ய மொழியிலும் கல்வி கற்பிக்கின்றனர்.

## தரவரிசை
2010-ஆம் ஆண்டில், கல்வித் தரத்தின் அடிப்படையில் பல்கலைக்கழகங்களை வரிசைப்படுத்தினர். அதில், இந்தப் பல்கலைக்கழத்தை ஆர்மீனியாவின் சிறந்த பல்கலைக்கழகம் என்று தெரிவித்தனர். உலகளவில் 1394வது இடத்தைப் பிடித்தது. 

## துறைகள்
*இயற்பியல்
*கணிதம், இயந்திரவியல்
*வானலை இயற்பியல்
*தகவல், பயன்பாட்டுக் கணிதம் துறை
*வேதியியல் துறை
*உயிரியல் துறை
*புவியியல், நிலப்பரப்பியல்
*மெய்யியல், உளவியல் துறை
*சமூகவியல்
*இறையியல்
*வரலாற்றுத் துறை
*ஆர்மீனிய மொழி, இலக்கியத்திற்கான துறை
*ரஷ்ய மொழி, இலக்கியத்திற்கான துறை
*ஆசியவியல் துறை
*ரோமானிய, ஜெர்மானிய மொழிகள், இலக்கியத்திற்கான துறை
*இதழியல் துறை
*பொருளாதாரத் துறை
*சட்டம்
*உலகளாவிய தொடர்புகளுக்கான துறை

## மேலும் பார்க்க
* ஆர்மீனியாவின் அமெரிக்கப் பல்கலைக்கழகம்
* யூரேசியா பன்னாட்டுப் பல்கலைக்கழகம்
* ஆர்மீனிய அரசுப் பொறியியல் பல்கலைக்கழகம்
* யெரெவான் அரசு மொழியியல் பல்கலைக்கழகம்
* யெரெவான் அரசு மருத்துவப் பல்கலைக்கழகம்
* யெரெவான் அரசு கட்டிடக்கலைப் பல்கலைக்கழகம்

## சான்றுகள்

## இணைப்புகள்
* பல்கலைக்கழகத்தின் இணையதளம்
யெரெவான் அரசு மொழியியல் பல்கலைக்கழகம்

**யெரெவான் அரசு மொழியியல் பல்கலைக்கழகம்** ஆர்மீனியாவின் யெரெவான் நகரில் அமைந்துள்ளது. இங்கு ரஷ்ய மொழி, ஆங்கிலம், பிரெஞ்சு மொழி, ஜெர்மன் மொழி, கிரீக் மொழி, ஸ்பானிய மொழி ஆகியவற்றிற்கான சிறப்பு பயிற்சி அளிக்கிறார்கள். இவற்றுடன் பிற மாந்தவியல் படிப்புகளுக்கும் கல்வி கற்பிக்கின்றனர்.

## துறைகள்
*வெளி நாட்டு மொழிக்கான துறை
**மொழியியல்
**வெளிநாட்டு மொழிகள்

*மொழியியல், பண்பாட்டுத் தொடர்புகள் துறை
*ரஷ்ய மொழி, இலக்கியம் மற்றும் வெளிநாட்டு மொழித் துறை

## முதுநிலை படிப்புகள்
* வெளி நாட்டு மொழியைக் கற்பிக்கும் முறை
* ஜெமானிய மொழிகள் (ஆங்கிலம், ஜெர்மன்)
* ரோமானிய மொழிகள் (பிரெஞ்சு)
* சுலாவோனிய மொழிகள
* வேற்று நாட்டு இலக்கியம்
* ரஷ்ய இலக்கியம்
* மொழியியல்
* ஒப்பீட்டு மொழியியல்
* ஆர்மீனிய மொழி
* மெய்யியல்
* ஆங்கிலத்தில் செய்முறைத் திறன்
* பிரெஞ்சு மொழியில் செய்முறைத் திறன்
* ஜெர்மன் மொழியில் செய்முறைத் திறன்
* கணினித் திறன்

## உலகளாவிய தொடர்புகள்
இந்த பல்கலைக்கழகம் கீழ்க்காணும் அமைப்புகளில் உறுப்பினராகி உள்ளது.
* மொழிக் கொள்கைப் பிரிவு
* நவீன மொழிகளுக்கான ஐரோப்பிய நடுவம்
* உலகப் பல்கலைக்கழகங்களின் கூட்டமைப்பு
* பிரெஞ்சு மொழிப் பல்கலைக்கழகங்களின் கூட்டமைப்பு
* கருங்கடல் பல்கலைக்கழகங்களின் கூட்டமைப்பு
* ஐரோப்பிய மொழி மன்றம்
* ரஷ்ய மொழி மற்றும் இலக்கியத்திற்கான ஆசிரியர்களின் கூட்டமைப்பு

இந்த பல்கலைக்கழகம் கீழ்க்காணும் நிறுவனங்களுடன் இணைந்து திட்டங்களை நிறைவேற்றியுள்ளது.
* உலகளாவிய ஆராய்ச்சி மற்றும் பரிமாற்றங்களுக்கான வாரியம், ஆர்மீனியா
* யூரேசிய பங்குதாரர் அறக்கட்டளை
* கொரிய அறக்கட்டளை

இது கீழ்க்காணும் பல்கலைக்கழ
* மின்ஸ்க் அரசு மொழியியல் பல்கலைக்கழகம், பெலாரஸ்
* சோஃபியா பல்கலைக்கழகம், பல்கேரியா
* ஷான்க்சி பல்கலைக்கழகம், சீனா
* தலியான் வெளிநாட்டு மொழிகளுக்கான பல்கலைக்கழகம்
* தல்லின் பல்கலைக்கழகம், எஸ்தோனியா
* செரெதெலி ஆசியவியல் நிறுவனம், ஜார்ஜியா
* இலியா அரசு பல்கலைக்கழகம், ஜார்ஜியா
* சிகென் பல்கலைக்கழகம், ஜெர்மனி
* ஹல்லே-விட்டன்பர்கு பல்கலைக்கழகம், ஜெர்மனி
* பிர்தௌசி பல்கலைக்கழகம், இரான்
* பெருகியா பல்கலைக்கழகம், இத்தாலி
* வெரோனா பல்கலைக்கழகம், இத்தாலி
* லூவன் கத்தோலிக்கப் பல்கலைக்கழகம் பெல்ஜியம்
* சியோல் தேசியப் பல்கலைக்கழகம், கொரியா
* அஜௌ பல்கலைக்கழகம், கொரியா
* ஹங்குக் வெளிநாட்டுக் கல்வி பல்கலைக்கழகம், கொரியா
* கொரியப் பல்கலைக்கழகம், கொரியா
* விதாவுதஸ் மாக்னஸ் பல்கலைக்கழகம், லிதுவேனியா
* மால்டோவா அரசு பல்கலைக்கழகம், மால்டோவா
* மால்டோவா பன்னாட்டுப் பல்கலைக்கழகம்
* ஓவிடியஸ் பல்கலைக்கழகம், ரோமானியா
* மாஸ்கோ அரசுப் பல்கலைக்கழகம், ரஷ்யா
* மாஸ்கோ அரசு மொழியியல் பல்கலைக்கழகம், ரஷ்யா
* மாஸ்கோ அரசு மாந்தவியல் பல்கலைக்கழகம், ரஷ்யா
* பியதிகோர்ஸ்க் அரசு மொழியியல் பல்கலைக்கழகம்
* ரியாசன் அரசு பல்கலைக்கழகம்
* தாதர் அரசு மாந்தவியல் பல்கலைக்கழகம்
* பெரெயசிலாவ்-குமெல்னித்ஸ்கி அரசு பல்கலைக்கழகம்

## நூலகம்
நூலகத்தில் 400,000 நூல்கள் உள்ளன. அரசியல், கல்வி தொடர்பான நூல்களும், ஆர்மீனிய மொழி, ரஷ்ய மொழி, ஆங்கிலம், பிரெஞ்சு, ஸ்பானிய மொழி, பாரசீகம், ஜெர்மன் உள்ளிட்ட மொழிகளில் எழுதப்பட்ட கதைப் புத்தகங்களும் உள்ளன. இந்த நூலகத்தைத் தவிர, துறைகளுக்கென தனி நூலகங்கள் உள்ளன.

## இணைப்புகள்
* பல்கலைக்கழகத்தின் இணையதளம்

## சான்றுகள்
மாஸ்கோ அரசு மொழியியல் பல்கலைக்கழகம்

**மாஸ்கோ அரசு மொழியியல் பல்கலைக்கழகம்** ரஷ்யாவின் தலைநகரான மாஸ்கோவில் உள்ளது. இதை மௌரிஸ் தோரெஸ் மாஸ்கோ அரசு வேற்றுமொழிக் கல்வி நிறுவனம் என்று அழைத்தனர். இது ரஷ்யாவில் உள்ள மொழியியல் பல்கலைக்கழகங்களில் பெரியது. இங்கு பத்தாயிரம் மாணவர்கள் கல்வி கற்கின்றனர். இங்கு 35 மொழிகளைக் கற்பிக்கின்றனர்.

## துறைகள்
* சட்டம், பொருளாதாரம், தகவல் நிர்வாகம் ஆகியற்றிற்கான கல்விக் கழகம்
* மாந்தவியல் துறை
* மொழிபெயர்ப்புத் துறை
* ஜெர்மன் மொழித் துறை
* பிரெஞ்சு மொழித் துறை
* தூரக் கல்வித் துறை
* ராணுவக் கல்வித் துறை
* வெளி நாட்டுக் குடிமக்களுக்கான கல்வித் துறை
* ஆசிரியர்களுக்கான மேம்பட்ட பயற்சியளிக்கும் துறை
* உலகளாவிய தொடர்புகள் மற்றும் அரசியல் ஆகியவற்றிற்கான துறை

## சான்றுகள்

## இணைப்புகள்

* பல்கலைக்கழகத்தின் இணையதளம்

பகுப்பு:உருசியப் பல்கலைக்கழகங்கள்
நேஷனல் ஜியாகிரபிக் (இந்தியா)

நேசனல் ஜியாகிரபிக் சேனல் என்னும் தொலைக்காட்சி இந்தியாவில் ஒளிபரப்பாகிறது. இதை நேட் ஜியோ என்றும் அழைக்கின்றனர். இந்த தொலைக்காட்சியில் இயற்கை, அறிவியல், பண்பாடு, வரலாறு ஆகியவற்றைப் பற்றிய நிகழ்ச்சிகளைத் தொகுத்து வழங்குகின்றனர். இதை நேசனல் ஜியாகிரபிக் குழுமம் நடத்துகிறது. இந்தத் தொலைக்காட்சி தமிழ், தெலுங்கு, வங்காளம், ஆங்கிலம், இந்தி ஆகிய ஐந்து மொழிகளில் நிகழ்ச்சிகளைத் தொகுத்து வழங்குகின்றனர். இதை இயல்பான தரத்திலும், உயர் தரத் திரையிலும் காணலாம். இந்திய அளவில் முன்னணி இடம் பெற்றுள்ளது.

## சான்றுகள்

பகுப்பு:இந்தியத் தொலைக்காட்சி நிறுவனங்கள்
பகுப்பு:ஸ்டார் இந்தியா
பகுப்பு:1998 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
கௌரவ வேடம்

**கௌரவ வேடம்** (*guest role* அல்லது *guest appearance*) என்பது ஒரு நடிகர், வேறு ஒரு நடிகர் நடிக்கும் திரைப்படத்தில் ஒரு சில காட்சிகளில் மட்டுமே வந்து செல்லும் ஒரு வேடமாகும். பொதுவாக பெரிய கதாநாயகர்கள், இளம் கதாநாயகர்கள் அல்லது புதிய கதாநாயகர்கள் நடிக்கும் திரைப்படங்களில் கௌரவ வேடங்களில் வந்து செல்வார்கள். சில நேரங்களில், ஒரு மொழியில் உள்ள பெரிய கதாநாயகர்கள் மற்ற மொழியில் உள்ள பெரிய கதாநாயகர்களின் படங்களிலும் சில காட்சிகளில் தோன்றுகின்றனர்.

## தமிழ் கதாநாயகர்களின் சில கௌரவ வேடங்கள்
* இங்கிலீஷ் விங்கிலிஷ் திரைப்படத்தில் அஜித் குமார்
* ரா.வன் திரைப்படத்தில் ரஜினிகாந்த்
* ரவுடி ரதோர் இந்தி திரைப்படத்தில் விஜய்

## மேற்கோள்கள்
 

பகுப்பு:நிகழ்த்து கலை
பகுப்பு:தொலைக்காட்சி சொல்லியல்
பகுப்பு:திரைப்படம் மற்றும் காணொளி சொல்லியல்
பகுப்பு:நடிப்பு
கீவ் தேசிய மொழியியல் பல்கலைக்கழகம்

**கீவ் தேசிய மொழியியல் பல்கலைக்கழகம்** என்னும் கல்வி நிறுவனம் உக்ரைன் நாட்டில் உள்ள கீவ் நகரில் அமைந்துள்ளது. இதன் நோக்கம் வெளிநாட்டு மொழிகளைக் கற்பிப்பது ஆகும். ஆங்கிலம், பிரெஞ்சு, ஜெர்மன், ஸ்பானிய மொழி ஆகியவற்றிற்கு அதிக முக்கியத்துவம் தருகிறது.

## வளாகம்
இங்கு பத்து லட்சம் நூல்களைக் கொண்ட நூலகம் அமைக்கப்பட்டது. மாணவர்களுக்கான கணினி வகுப்புகளும், விளையாட்டு மைதானங்களும், உணவு விடுதியும் உள்ளன.

## துறைகள்
* ஆசிய மொழிகள் துறை
* பொருளாதாரம் மற்றும் சட்டம்
* ஆங்கிலம்
* பிரெஞ்சு மொழித் துறை
* ஜெர்மன் மொழித் துறை
* ஸ்பானிய மொழித் துறை
* மொழிபெயர்ப்புத் துறை
* சிலாவிய மொழிகள் துறை
* வெளிநாட்டுக் குடிமகன்களுக்கான துறை
* மாலை நேரக் கல்வி
* முதுநிலைக் கல்வி

## இணைப்புகள்
* பல்கலைக்கழகத்தின் இணையதளம்

## மேற்கோள்கள்

பகுப்பு:உக்ரைன்
பகுப்பு:பல்கலைக்கழகங்களும் கல்லூரிகளும்
பிரேசில் தேசியப் பேராயம்

**பிரேசில் தேசியப் பேராயம் ** () பிரேசிலின் கூட்டாட்சி அரசின்  சட்டவாக்க அவை ஆகும். மாநிலங்கள் மற்றும் நகர மன்றங்களில் ஓரவை முறைமையே இருக்க கூட்டாட்சிப் பேராயம் ஈரவை முறைமையைப் பின்பற்றுகின்றது. பிரேசிலின் செனட்டு என்ற மேலவையும் சாம்பர் ஆஃப் டெபுடீசு என்ற கீழவையும் பேராயத்தின் அங்கங்களாக உள்ளன. 

செனட்டில் 26 மாநிலங்களுக்கும்  கூட்டரசு மாவட்டத்திற்கும் சார்பான உறுப்பினர்கள் உள்ளனர்; ஒவ்வொரு மாநிலம்/கூட்டரசு மாவட்டமும் தலா மூன்று உறுப்பினர்களை பொதுத் தேர்தல் மூலம் தேர்ந்தெடுக்கும். இவர்களது பதவிக்காலம் எட்டு ஆண்டுகள் ஆகும். ஒவ்வொரு நான்காண்டுகளுக்கு ஒருமுறை மூன்றுக்கு ஒன்று அல்லது இரண்டு உறுப்பினர்கள் மாற்றப்படுகின்றனர். ஒரு மாநிலத்தில் ஒரு உறுப்பினரைத் தேர்ந்தெடுக்க தேர்தல் நடக்கும்போது ஒவ்வொரு வாக்காளருக்கும் ஒரு வாக்கு வழங்கப்படுகிறது; ஒரு மாநிலத்திற்கு இரண்டு உறுப்பினர்களை தேர்ந்தெடுக்க தேர்தல் நடக்கும்போது வாக்காளருக்கு இரு வாக்குகள் வழங்கப்படுகின்றது. அச்சமயம் வாக்காளர் தனது இரு வாக்குகளையும் ஒருவருக்கே அளிக்கவியலாது. ஆனால் மூன்றில் இரண்டு உறுப்பினர்களுக்கான தேர்தல் நடக்கும்போது அரசியல் கட்சிகள் இரு வேட்பாளர்களை நிறுத்தலாம்.  

சாம்பர் ஆஃப் டெபுடீசு என்ற கீழவை  உறுப்பினர்கள் நான்காண்டுகளுக்கு ஒருமுறை விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர். செனட்டைப் போலன்றி கீழவை முழுமையாக ஒவ்வொரு நான்காண்டுகளுக்கு ஒருமுறை மாற்றப்படுகிறது. 

இந்த ஈரவைகளும் அடங்கியப் பேராயம் ஆண்டுதோறும் பிரசிலியாவில் தனக்கான கட்டிடத்தில்  பெப்ரவரி 2 முதல் சூலை 27 சூலை வரையும் ஆகத்து 1 முதல் திசம்பர் 22 வரையும் கூடுகிறது.

கீழவைத் தலைவர் குடியரசுத் தலைவருக்கு அடுத்து இரண்டாவது நிலையிலும் மேலவையின் தலைவர் (இவரே பேராயத்தின் தலைவருமாவார்) மூன்றாவது நிலையிலும் உள்ளனர்.

## காட்சிக்கூடம்


Image:Chamber of Deputies of Brazil 2.jpg|சாம்பர் ஆஃப் டெபுடீசு (கீழவை)
Image:Senado2006.jpg|செனட்டு (மேலவை)
File:AmorimSenate.JPG|குழு கூட்டரங்கம் 
File:Brazilian National Congress.jpg|மழைநாளில் வெளித்தோற்றம்
File:Congresso Nacional.jpg|இரவில் பேராயம் 
File:Brasília - DF.jpg|முகப்பு
File:CongressoBR.jpg|பிறிதொருத் தோற்றம்


## மேற்சான்றுகள்

பகுப்பு:பிரேசிலின் அரசியல்
பகுப்பு:நாடு வாரியாக நாடாளுமன்றங்கள்
சிறில் ரமபோசா

**மத்தமேலா சிறில் ரமபோசா** (*Matamela Cyril Ramaphosa*, பிறப்பு: 17 நவம்பர் 1952) தென்னாப்பிரிக்க அரசியல்வாதியும், தொழிலதிபரும், செயல்திறனாளரும், தொழிற்சங்கத் தலைவரும் ஆவார். இவர் 2014 முதல் யாக்கோபு சூமாவின் அரசில் பிரதி அரசுத்தலைவராகப் பணியாற்றுகிறார். 2012 டிசம்பரில் இவர் ஆளும் ஆபிரிக்க தேசிய காங்கிரஸ் கட்சியின் பிரதித் தலைவராகத் தேர்ந்தெடுக்கப்பட்டார்.

தென்னாப்பிரிக்காவின் இனவொதுக்கலை அமைதியான முறையில் முடிவுக்குக் கொண்டு வருவதற்கு நடைபெற்ற பேச்சுவார்த்தைகளிலும், பின்னர் ஏப்ரல் 1994 இல் நடைபெற்ற முதலாவது மக்களாட்சித் தேர்தலை வெற்றிகரமாக நடத்துவதிலும் இவரது பங்களிப்பு முக்கியமானதாகக் கருதப்படுகிறது. சுரங்கத் தொழிலாளர்களின் தேசிய ஒன்றியத்தை தென்னாப்பிரிக்காவின் மிகப்பெரும், வலிமை மிக்க தொழிற்சங்கமாக உருவாக்குவதில் இவர் முக்கிய பங்காற்றினார்.

அண்மைக் காலங்களில் இவர் தமது சொந்த வணிக நன்மைகளை முன்னிறுத்திச் செயல்படுவதாகக் குற்றச்சாட்டுகள் கிளம்பின. - including a seat on the board of Lonmin. 2012 ஆகத்து 15 இல் மரிக்கானா சுரங்கத் தொழிலாளர்களின் வேலைநிறுத்தத்திற்கு எதிராக நடவடிக்கை எடுக்க ஆதரவளித்திருந்தார். வேலைநிறுத்தத்தின் போது ஏற்பட்ட வன்முறைகளில் 36 பேர் காவல்துறையினரால் சுட்டுக் கொல்லப்பட்டனர்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தென்னாப்பிரிக்க அரசியல்வாதிகள்
ஆரஞ்சுச் சாறு

**ஆரஞ்சுச் சாறு** (*Orange juice*) ஆரஞ்சுப்பழங்களிலிருந்து பெறப்படும் பழச் சாறு ஆகும்.  பறித்த ஆரஞ்சுப் பழத்தைப் பிழிந்து அல்லது பிழிந்த சாற்றை உலர்த்தி பின்னர் மீண்டும் நீரூட்டி அல்லது சாற்றை இறுக்கி வைத்துப் பின்னர் வேண்டியளவில் நீர் சேர்த்து  தயாரிக்கப்படுகிறது. உயிர்ச்சத்து சி மிகுதியாகவுள்ள  ஆரஞ்சுச் சாறு உடல்நலத்திற்காகப் பெரிதும்  அறியப்படுகின்றது.   அமெரிக்காவில், *ஓ.ஜே.* என்ற குறுமொழிச் சொல் ஆரஞ்சு பழச்சாற்றைக் குறிப்பிடுகின்றது.

புளோரிடாவின் பொருளியல் நிலைக்கு ஆரஞ்சுப் பழத்தின் முதன்மையைக் கொண்டு, " முதிர்ந்த ஆரஞ்சுப் பழங்களிலிருந்தோ அல்லது அவற்றின்  ஒட்டுச் சேர்க்கைகளிலிருந்தோ தயாரிக்கப்படும் ஆரஞ்சுச் சாறு" அம்மாநிலத்தின் அலுவல்முறை குடிபானமாக 1967இல்அறிவிக்கப்பட்டுள்ளது.

## மேற்சான்றுகள்

## கூடுதல் படிப்பிற்கு
* Alissa Hamilton:  *Squeezed: What You Don't Know about Orange Juice *, Yale Agrarian Studies, 2010, 

பகுப்பு:பழச்சாறுகள்
சான் பிரான்சிஸ்கோ அரசுப் பல்கலைக்கழகம்

**சான் பிரான்சிசுக்கோ அரசுப் பல்கலைக்கழகம்** அமெரிக்காவின் கலிபோர்னியா மாகாணத்தில் உள்ள சான் பிரான்சிசுக்கோவில் உள்ளது. இது கலிபோர்னியா அரசுப் பல்கலைக்கழகத்துடன் இணைக்கப்பட்டது. இங்கு 118 இள நிலைப் பாடப்பிரிவுகளும், 94 முது நிலைப் பாடப் பிரிவுகளும், 5 முனைவர் பாடங்களும் கற்பிக்கின்றனர்.

## கல்வி
இங்கு உருவாக்கக் கலை, வணிகம், கல்வி, இனங்கள், நலவாழ்வு, அறிவியல் ஆகிய துறைகளில் பல்வேறு பாடப்பிரிவுகளைப் படிக்கின்றனர்.

## அங்கீகாரம்
இதை பல்கலைக்கழகத்திற்கான அங்கீகார ஆணையம் அங்கீகரித்துள்ளது. இந்த ஆணையம் மேற்கத்திய பள்ளி மற்றும் கல்லூரிகளின் கூட்டமைப்பைச் சேர்ந்தது.

## வளாகம்
மாணவர்களுக்கான உணவு விடுதியும், கருத்தரங்கக் கூடங்களும் உள்ளன.

## விளையாட்டு
இங்கு பேஸ்பால், கால்பந்து, குத்துச்சண்டை உள்ளிட்ட 11 விளையாட்டுகளை விளையாடுகின்றனர்.
இங்குள்ள குழுக்கள் கலிபோர்னியா மாகாண அளவிலான போட்டிகளில் பங்கேற்கின்றனர்.

இங்கு படித்த 3 மாணவர்கள் பெரிய அளவிலான பேஸ்பால் போட்டிகளில் பங்கேற்றுள்ளனர். இங்கு படித்த 13 மாணவர்கள் தேசிய அளவிலான கால்பந்து போட்டிகளில் பங்கேற்றுள்ளனர்.

குத்துச்சண்டைப் பிரிவிலும் மாணவர் குழுக்கள் உண்டு. நாற்பது ஆண்டுகளாக, குத்துச்சண்டை விளையாட்டில் தேசிய அளவிலான வெற்றிக் கோப்பையைப் பெற்றுள்ளனர்.
## சான்றுகள்

## இணைப்புகள்

*

பகுப்பு:ஐக்கிய அமெரிக்கப் பல்கலைக்கழகங்கள்
செக்காலை நாடகக் கலாமன்றம்

**செக்காலை நாடகக் கலாமன்றம்** என்பது இந்திய நாட்டில் தமிழ்நாடு மாநிலத்தில் சிவகங்கை மாவட்டத்தில் காரைக்குடி நகரில் முற்காலத்தில் நடந்துவந்த நாடக மன்றம் ஆகும். தமிழ்நாட்டில் நடந்துவந்த நாடகங்களில் வரலாற்றில் இந்த மன்றமும் ஒரு மைல் கல் என்று குறிப்பிடப்படுகிறது. 

## அமைப்பு
இது கிராமங்களில் நடக்கும் திருவிழாக்களில் வள்ளித் திருமணம், சத்தியவான் சாவித்திரி, பவளக்கொடி, அல்லி அர்ஜுனா போன்ற நாடகங்களை நடத்தி மக்களை மகிழ்விக்கும் மன்றமாக இருந்துள்ளது.

இந்த நாடகம் நடக்கும்போது மேடையில் மைக் செட் என்பது இருக்காது. அதற்கு மாற்றாக பின்பாட்டுப் பாடுபவர்கள் மேடையின் பின்புறம் மர நாற்காலியில் ஏறி நின்றுகொண்டு கொட்டகையின் உச்சியில் கட்டப்பட்டுள்ள கயிற்றைப் பிடித்துக்கொண்டு உரத்தகுரலில் கத்திப்பாட வேண்டும். இவர்களின் குரல் திடலின் கடைகோடிவரைச்சென்று கேட்கும். வெளிச்சத்திற்காக மட்டும் நடிகர்களின் தலைக்கு மேலே ஒரு பெட்ரோமாக்ஸ் விளக்கு தொங்க விடப்பட்டிருக்கும்.

## நடிகர்கள்
இந்த மன்றத்தினை துவங்க காரண கர்த்தாவாக இருந்தததாகக் கூறப்படுபவர் ஃபிலமன் சாமி என்பவர் ஆவார். தமிழ் நடிகைகளின் முன்னோடியாக திகழும் மனோரமா இந்த நாடக மேடையில் முதன் முதலில் நடித்தார்.

## பெயர் மாற்றம்
பின்னாளில் இந்த நாடக மன்றம் *செந்தமிழ் இளைஞர் மன்றம்* என்ற பெயரில் சமூக நாடகங்களை நடத்தி மக்களை மகிழ்வித்தது.

## மேலும் பார்க்க
* ஈழத்தமிழ் நாடகங்கள்
* தமிழர் நாடகக் கலை
* நாடகப்படம்

## மேற்கோள்

பகுப்பு:நாடகம்
பகுப்பு:பண்பாடு
இந்தியன் பிரீமியர் லீக்கின் புள்ளிவிவரங்களும் சாதனைகளும்

இது **'இந்தியன் பிரீமியர் லீக்**' போட்டித் தொடர்களின் போது செய்யப்பட்ட சாதனைகளையும் புள்ளிவிபரங்களையும் பற்றியது. இந்தியன் பிரீமியர் லீக் என்பது இந்தியாவில் ஆண்டுதோறும் நடைபெறும் ஒரு இருபது20 துடுப்பாட்டப் போட்டித் தொடராகும்.

## அணிகளின் செயல்திறன்கள்

**குறிச்சொல்**:
*  வெ= வெற்றியாளர்
*  இ = இரண்டாமிடம்
*  = அரையிறுதியாளர்
* † = செயலிழந்த அணிகள்

## அணிகளின் சாதனைகள்

### அதிகபட்ச ஓட்டங்கள்

Full Table on Cricinfo

### குறைந்தபட்ச ஓட்டங்கள்

Full Table on Cricinfo
 கடைசியாக மேம்படுத்தியது: 20 ஏப்ரல் 2019

### அதிகபட்ச வெற்றிகரமான இலக்குத் துரத்துதல்கள்

Highest chases in IPL 
 கடைசியாக மேம்படுத்தியது: 20 ஏப்ரல் 2019

## மட்டையாட்ட சாதனைகள்

### அதிக ஓட்டங்கள்

### அதிகபட்ச தனிநபர் ஓட்டங்கள்

Full Table on Cricinfo
 கடைசியாக மேம்படுத்தியது: 20 ஏப்ரல் 2019

### அதிகபட்ச ஆறுகள்

Full Table on Cricinfo
 கடைசியாக மேம்படுத்தியது: 01 திசம்பர் 2020

### அதிவேக நூறு

Full Table on Itsonlycricket 
 கடைசியாக மேம்படுத்தியது: 20 ஏப்ரல் 2019

### அதிவேக அரைநூறு

Full Table on cricinfo
 கடைசியாக மேம்படுத்தியது: 20 ஏப்ரல் 2019

### சிறந்த திறன் விகிதம்

குறைந்தபட்சமாக சந்தித்த பந்து – 100
Full Table on Cricinfo
 கடைசியாக மேம்படுத்தியது: 20 ஏப்ரல் 2019

## பந்துவீச்சு சாதனைகள்

### அதிக வீழ்த்தல்கள்

Full Table on Cricinfo
 கடைசியாக மேம்படுத்தியது: 20 ஏப்ரல் 2019

### ஓரு ஆட்டத்தில் சிறந்த பந்துவீச்சு

Full Table on Cricinfo

 கடைசியாக மேம்படுத்தியது: 20 ஏப்ரல் 2019

### சிறந்த சிக்கன விகிதம்

Full Table on Cricinfo
 கடைசியாக மேம்படுத்தியது: 20 ஏப்ரல் 2019

### ஒரு ஆட்டத்தில் அதிக ஓட்டங்கள் வழங்கியவர்

Full Table on Cricinfo
 கடைசியாக மேம்படுத்தியது: 20 ஏப்ரல் 2019

### மும்முறை வீழ்த்தியவர்கள் பட்டியல்

 கடைசியாக மேம்படுத்தியது: 1 மே 2019

## இலக்குக் கவனிப்பு மற்றும் களத்தடுப்புச் சாதனைகள்

### அதிகபட்ச இலக்கு வீழ்த்தல்கள்

Full Table on Cricinfo
 கடைசியாக மேம்படுத்தியது: 4 மே 2019

### அதிகபட்ச பிடிகள் ( களத்தடுப்பாளர்)

Full Table on Cricinfo
 கடைசியாக மேம்படுத்தியது: 20 ஏப்ரல் 2019

## இதர சாதனைகள்


 கடைசியாக மேம்படுத்தியது: 20 ஏப்ரல் 2019

## விருதுகள்

## சான்றுகள்


பகுப்பு:இந்தியா
பகுப்பு:துடுப்பாட்டம்
பகுப்பு:இந்தியன் பிரீமியர் லீக்
லட்சுமி பூஜை

**லட்சுமி பூஜை** என்பது அன்னை மகாலட்சுமியின் பரிபூரண அருளைப்பெற செய்யப்படும் ஒரு வழிபாடாகும்.இதை நேபாளத்தில் திகார்  என்பர். இதற்காக வீடுகளை சுத்தம் செய்து மாலையில் விளக்கு
ஏற்றி வழிபடுவர் .

## நோக்கமும், பூஜை நேரத்தை நிர்ணயம் செய்யும் முறையும்

லட்சுமி பூஜை என்பது அன்னை மகாலட்சுமியை நம் இல்லத்திற்கு அழைக்கும் வழிபாடாகும். இது மாலை வேளையில் செய்யப்படும் ஒரு வழிபாடாகும். இந்த பூஜை ஐப்பசி மாதத்தின் அமாவாசை நாளின் பிரதோச வேளையில் செய்யப்படுகிறது. பூஜைக்கான நேரம் அமாவாசை திதியை கொண்டே நிர்ணயம் செய்யப்படுகிறது. சூரியன் துலா மாதத்தில் சஞ்சரிக்கும் வேளையில் சந்திரனை சந்திக்கும் அமாவாசை நாளில் லக்ஷ்மியை  ஆராதனை செய்தால் அனைத்து நலன்களும் கிடைக்கும் என நம்பபடுகிறது. ஐப்பசி துலா மாதம் எனப்படுகிறது. துலாம் என்பது சமத்தை குறிக்கும். வணிகர்களுக்கு வரவ செலவு சமமாக இருக்க வேண்டும் என்று அன்னையை வேண்டி இந்நாளில் பூஜை செய்வர். வட இந்தியாவில் இந்நாளில் வியாபாரிகள் பழைய கணக்குகளை முடித்துவிட்டு புதிய கணக்குகளை துவங்குவர்.

சூரியன் துலா அமாவாசை நாளில் தன்னுடைய இரண்டாவது சஞ்சரத்தை துவங்குவதாக நம்பபடுகிறது. சாதாரணமாக அமாவாசை நாள் நல்ல நாளாக கருதபடுவது இல்லை. ஆனால் லக்ஷ்மி பூஜை வருவதாலும், சூரியன்  தன்  சஞ்சாரத்தை மாற்றுவதலும் இந்நாள் சுப நாளாக கருதப்படுகிறது .மகாராஷ்டிரம் ,குஜராத் போன்ற வட இந்திய மாநிலங்களில் லட்சுமி பூஜை மிகுந்த விசேஷமாக கொண்டாடப்படுகிறது . வணிக வளாகங்கள் போன்ற வியாபார தலங்களில் லட்சுமி பூஜையை கட்டாயம் செய்வர். மேலும்  இந்நாளே தீபாவளியாக கொண்டடாடப்படுகிறது

இந்த நாளில் அன்னை பூமியில் இருக்கும் இடங்களில் வருவதாக ஐதீகம். அவளுக்கு வழிகாட்டும் வகையில் வீடுகளில் விளக்கு ஏற்றி வைப்பர். அன்னை வருவாள் என்ற நம்பிக்கையில் இரவு முழுவதும் விளக்கு ஏற்றுவர். சில இடங்ளில் இரவு சொக்கட்டான் ஆடுவர்.

## பூஜைக்கு தேவையான பொருட்கள்
# பன்னீர்
# நெய் விளக்குகள்
#முந்திரி ,திராட்சை
#தேங்காய்
#மா இலைகள்
#அரிசி
#லட்சுமி,விநாயகர் ,சரஸ்வதி சிலைகள்
#சந்தனம்

## பூஜை செய்யும் முறை

ஒரு மேடையில் சிவப்பு துணி விரித்து கலசத்தை நிறுத்த வேண்டும் .கலசத்தின் விளிம்பு பகுதியில் நான்கு மா இலைகளை வைத்து தண்ணீர்  நிரப்பி வைத்து விளக்கு ஏற்ற வேண்டும் .பூஜை செய்பவர் தன்னுடைய  கணக்கு 
புத்தகங்களையும் வைத்து இருக்க வேண்டும் .மேடையில் லட்சுமி தேவி சிலையையும் ,விநாயகர் சிலையையும் வைக்க வேண்டும் . 

பிளையார் பூஜை செய்த பின், இலட்சுமி தேவியை ஆராதிக்க வேண்டும். இலட்சுமி தேவியை பன்னீர், சந்தனம், பஞ்சாமிர்தம் ஆகியவற்றால் அபிசேகம் செய்ய வேண்டும். பின்னர் இனிப்புகள் ஆகியவற்றை வைத்து வணங்க வேண்டும். பூஜையின் போது ஸ்ரீசூக்தம், இலட்சுமி அஷ்டகம், வேத மந்திரங்கள் ஆகியவற்றை ஜெபிக்கலாம் .

பின்னர் ஒரு தட்டில் ஆரத்தி எடுத்து  பூஜையை நிறைவு செய்ய வேண்டும். வடக்கே இப்பூஜை மிக பிரபலம். குஜராத் மாநிலத்தில் இதை *சோப்டா பூஜை *என்பர். இவ்வாறு எளிய பூஜையால் அன்னை மகிழ்ந்து நாம் வேண்டியதை தருவாள் என்பது நம்பிக்கை.

## மேற்கோள்கள்

பகுப்பு:இந்து சமய வழிபாடுகள்
பகுப்பு:இந்து சமய விழாக்கள்
தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2006

தென்னாபிரிக்கத் துடுப்பாட்ட அணியின் இலங்கை சுற்றுப்பயணம் 2006 சூலை 22 முதல் 2006 ஆகத்து 29 வரை இடம் பெற்றது இச்சுற்றுப் பயணத்தின் போது தென்னாபிரிக்கத் அணி முன்னோட்டப் போட்டியாக ஒரு மூன்று நாள் துடுப்பாட்டப் பயிற்சிப் போட்டியிலும் இரு பன்னாட்டு தேர்வுத்துடுப்பாட்டப் போட்டிகளிலும் பங்குபற்றியது.

## பயிற்சிப் போட்டி
### இலங்கை A அணிக்கு எதிரான பயிற்சிப் போட்டி 22-24  ஜூலை 2006

## தேர்வுத் தொடர்

### முதல் தேர்வு (27-31ஜூலை 2006)

### இரண்டாவது தேர்வு (4-8 ஆகஸ்ட் 2006)

## மேற்கோள்கள்

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:தென்னாப்பிரிக்காவில் துடுப்பாட்டம்
பகுப்பு:2006 நிகழ்வுகள்
நியூ யார்க் அரசுப் பல்கலைக்கழகம்

**நியூயார்க் அரசுப் பல்கலைக்கழகம்** அமெரிக்காவின் நியூயார்க் நகரில் உள்ளது.
இங்கு 465,000 மாணவர்கள் பயில்கின்றனர். இது 64 வளாகங்களைக் கொண்டுள்ளது. இந்த வளாகங்களில் 11 லட்சம் முதுநிலை மாணவர்கள் படிக்கின்றனர். இங்கு 88,000 ஆசிரியர்கள் பணியாற்றுகின்றனர். இங்கு 7,660 பாடப்பிரிவுகளில் பட்டப்படிப்பை வழங்குகின்றனர். இது அல்பானி, பஃபலோ, பிங்காம்டன், ஸ்டோனி புரூக் ஆகிய நான்கு மையங்களைக் கொண்டுள்ளது.
இதன் நிர்வாகக் கட்டிடம் அல்பானி நகரில் உள்ளது.

## அமைப்பு
இந்த பல்கலைக்கழகத்திற்கான செயல்பாடுகளை நிர்வாகக் குழுவினர் மேற்கொள்கின்றனர். இந்தக் குழுவில் 18 உறுப்பினர்கள் உண்டு. இவர்களில் 15 பேரை, நியூ யார்க் சட்டமன்றத்தின் ஒப்புதலோடு, நியூ யார்க் மாகாண ஆளுனர் நியமிப்பார். மாணவர்களின் கூட்டமைப்பைச் சேர்ந்தவர் பதினாறாவது உறுப்பினராகத் தேர்ந்தெடுக்கப்படுவார். பல்கலைக்கழகத்தில் உள்ள ஆசிரியர்களின் தலைவரும், மற்றைய கல்லூரிகளின் ஆசிரியர்களுக்கான கூட்டமைப்பின் தலைவரும் தேர்ந்தெடுக்கப்படுவர். இவர்கள் இருவரும் போட்டியின்றி, வாக்கெடுப்பின்றி தேர்ந்தெடுக்கப்படுவர். இந்த பல்கலைக்கழகத்திற்கான நிதி உதவியை நியூ யார்க் மாகாண அரசு வழங்கும்.

## வளாகங்கள்
இந்த பல்கலைக்கழகத்தின் நிர்வாகத்திற்கு உட்பட்ட அனைத்து கல்லூரிகளும் நியூ யார்க் மாகாணத்தில் உள்ளன. ஜேம்ஸ்டவுன் கம்யூனிட்டி கல்லூரி மட்டும் பெனிசில்வேனியாவில் உள்ளது.

## விளையாட்டு
ஒவ்வொரு கல்லூரிக்கும் தனித்தனி விளையாட்டுக் குழுக்களும் போட்டிகளும் உண்டு.

## மேலும் பார்க்க
*நியூ யார்க் நகரப் பல்கலைக்கழகம்

## சான்றுகள்

## இணைப்புகள்

*பல்கலைக்கழகத்தின் இணையதளம்

பகுப்பு:ஐக்கிய அமெரிக்கப் பல்கலைக்கழகங்கள்
உடுப்பி சமையல்

**[[உடுப்பி]]** எனும் தென்னிந்தியாவின் கருநாடக மாநிலத்தின் உள்ள ஓர் ஊரின் உணவுவகைளை நினைவு கூரும் வகையில் பெயரிடப்பட்டதே *உடுப்பி சமையற்கலை* ஆகும்.

## உணவு வகைகள்
thumb|உடுப்பி சட்டினியுடன் இட்டிலி
*சாறு (அ) இரசம்
*குல்லியப்பா (குழிப்பனையாரம்)
*கொடேலு (அ) சாம்பார்
*மெனஸ்காய் (சாம்பார் வகை)
*ஹூலி (சாம்பார் வகை - தேங்காய்த் துருவலுடன்)
*தம்புலி (அ) நீர்த்த காய்கறித்துவையல் (பொதுவாக இலையுடன் கூடிய காய்கறிகள்)
*காரச் சோறு
*அடே (அ) உஹ்-டே (உருண்டை)
*டல்லூ (அ) அஜெந்தா (அ) அஜடினா (காய்ந்த கறி)
*அலெ பஜ்ஜி
*பக்‌ஷ்யா (இனிப்பு வகை / ஈற்றுணா)
*கொசம்பரி (பதனிட்ட அவரை)
*பஜ்ஜி
*கயத்னொ (அ) காயாதினா (வற்றல்)
*பரமன்னா (கீர்)
*பாயசா
*ரசாயனா (சாறு (அ) பாகு (அ) பதநீர்)

## மேற்சான்றுகள்

## மேற்கோள்கள்

பகுப்பு:இந்திய உணவுகள்
ஆசிய ஒலிம்பிக் மன்றம்

**ஆசிய ஒலிம்பிக் மன்றம்** (*Olympic Council of Asia*, **OCA**) ஆசியாவில்  உடல் திறன் விளையாட்டுக்களை கட்டுப்படுத்தும்  அமைப்பு ஆகும். இதில் தற்போது  45 தேசிய ஒலிம்பிக் குழுக்கள் உறுப்பினராக உள்ளன. இதன் தற்போதைய தலைவராக  சேக் பகாத் அல்-சபாவும் துணைத்தலைவராக  மொகமது அலியாபாதியும் உள்ளனர். இதன் மிகப் பழமையான  தேசிய ஒலிம்பிக் குழுக்களாக   சப்பானும் பிலிப்பீன்சும் உள்ளன; இவற்றை  பன்னாட்டு ஒலிம்பிக் குழு  1911இல் அங்கீகரித்தது. 2003இல் சேர்ந்த கிழக்குத் திமோர் மிகப் புதிய தேசிய ஒலிம்பிக் குழுவாகும். ஆசிய ஒலிம்பிக் மன்றத்தின் தலைமையகம் குவைத்து நகரத்தில் அமைந்துள்ளது.

## உறுப்பினர் நாடுகள்
கீழ்கண்ட பட்டியலில் தேசிய ஒலிம்பிக் குழு உருவான ஆண்டும் பன்னாட்டு ஒலிம்பிக் குழுவால் அங்கீகரிக்கப்பட்ட ஆண்டும்  (இரண்டும் வெவ்வேறானால்) கொடுக்கப்பட்டுள்ளன.  மக்காவு தேசிய ஒலிம்பிக் குழுவினை ஆசிய மன்றம் அங்கீகரித்துள்ள நிலையில் பன்னாட்டு ஒலிம்பிக் குழு இன்னமும் அங்கீகரிக்கவில்லை.  

### முன்னாள் உறுப்பினர்கள்

இசுரேல்  ஆசிய விளையாட்டுப் போட்டிகள் கூட்டமைப்பில் உறுப்பினராக இருந்தது. 1981இல் இது சீரமைக்கப்பட்டு ஆசிய ஒலிம்பிக் மன்றமாக நிறுவப்பட்டபோது ஒதுக்கப்பட்டது. இசுரேல் தற்போது ஐரோப்பிய ஒலிம்பிக் குழுவின் உறுப்பினராக உள்ளது.  பெப்ரவரி 22, 2014 அன்று ஆத்திரேலியா 2014 ஆசிய விளையாட்டுப் போட்டிகளில் கலந்து கொள்ளாது என்றும் ஆசிய ஒலிம்பிக் மன்றத்திலிருந்து வெளியேறி ஓசியானியா தேசிய ஒலிம்பிக் குழுக்களில் உறுப்பினராக இணைகின்றது எனவும் அறிவிக்கப்பட்டது.

## மேற்சான்றுகள்

## வெளி இணைப்புகள்
*அலுவல்முறை வலைத்தளம்
*ஆசிய மாற்றுத்திறனாளர் ஒலிம்பிக் குழு அலுவல்முறை வலைத்தளம்
பகுப்பு:தேசிய ஒலிம்பிக் குழுக்கள்
பகுப்பு:ஆசிய விளையாட்டுப் போட்டிகள்
பகுப்பு:ஆசியாவில் விளையாட்டு
கும்பகோணம் காளஹஸ்தீஸ்வரர் கோயில்

**காளஹஸ்தீஸ்வரர் கோயில்** என்பது தமிழ்நாட்டில் கும்பகோணத்தில் (தஞ்சாவூர் மாவட்டம்) அமைந்துள்ள ஒரு சிவன் கோயிலாகும்.

## கோயில் வரலாறு
இக்கோயில் காவிரியாற்றின் தென்புறம் உள்ளது.  இத்தலத்தின் விருட்சம் வில்வ மரம் ஆகும்.  தஞ்சையை ஆண்ட சரபோஜி மன்னரால் இக்கோயில் புதுப்பிக்கப்பெற்றது. இத்தலத்தில் உள்ள ஞானபிரகலாம்பிகையை வழிபட்டால் வாயுலிங்கத் தலமான காளஹஸ்தி பெருமானை வழிபட்ட பலன் கிடைக்கும். இக்கோயிலில் கார்த்தியாயினி சமேத கல்யாணசுந்தரமூர்த்தி சன்னதி தனிச்சிறப்புடன் விளங்குகிறது.

## இறைவன், இறைவி
இத்தலத்தில் உள்ள இறைவன் காளஹஸ்தீஸ்வரர், இறைவி ஞானாம்பிகை.

## கோயில் அமைப்பு
மூலவர் கருவறையின் வலப்புறம் ஞானாம்பிகை சன்னதி உள்ளது. மூலவர் கருவறையின் கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் காணப்படுகின்றன. திருசுற்றில் சித்தி விநாயகர், மீனாட்சி சுந்தரேஸ்வரர், காசி விசுவநாதர், சரஸ்வதி, லட்சுமி, கங்கை ஆகியோருக்கான தனி சன்னதிகள் காணப்படுகின்றன. திருச்சுற்றின் இறுதியில் நவக்கிரகங்கள் உள்ளன. அருகே தனியாக ஆஞ்சநேயர் காணப்படுகிறார். கருவறையின் இடது புறம் நடராஜர் சன்னதி உள்ளது. 

இக்கோயிலின் அருகில் உள்ள காமாட்சி ஜோசியர் தெருவில் இக்கோயிலுக்கான மற்றொரு வாயில் உள்ளது. அந்த வாயிலில் சித்தி விநாயகர் கோயிலைக் கடந்து கோயிலின் உள்பகுதிக்கு வலப்புறம் வழியாக வருவதற்கு பாதை உள்ளது.

## குடமுழுக்கு
12.12.2003இல் குடமுழுக்கு நிகழ்ந்ததான குறிப்பு காணப்படுகிறது. மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 26, 2015இல் குடமுழுக்கு நடைபெற்றது.    

## 10 நாள் உற்சவம்
1933-ல் மகாமகத் திருவிழாவின் போது 10 நாள் உற்சவம் நடைபெற்றது.1945,1956,1968,1980,1992,2004 ஆகிய மகாமகத்தின்போது ஒரு நாள் உற்சவம் நடைபெற்றது. 83ஆண்டுகளுக்குப் பிறகு இந்த மகாமகத்தின்போது 10 நாள் உற்சவம் நடைபெறுகிறது. 

## மேற்கோள்கள்

## 26 அக்டோபர் 2015 குடமுழுக்கு படத்தொகுப்பு

File:Kalahastisvarar1.jpg
File:Kalahastisvarar3.jpg
File:Kalahastisvarar4.jpg
File:Kalahastisvarar5.jpg
File:Kalahastisvarar6.jpg
File:Kalahastisvarar7.jpg
File:Kalahastisvarar2.jpg


பகுப்பு:கும்பகோணத்திலுள்ள சிவன் கோயில்கள்
கும்பகோணம் கௌதமேஸ்வரர் கோயில்

கும்பகோணம் மகாமகக்குளத்தின் தென்மேற்கு மூலையில் இத்தலம் உள்ளது. 

## தல வரலாறு
முன்பொரு காலத்தில் கௌதமர் என்று ஒரு முனிவர் இருந்தார். அவர் சிவபெருமானிடம் பெரும் பக்தி பூண்டவர். பல தலங்களைத் தரிசித்து கொண்டு தில்லையில் திருநடனங்கண்டு களித்துப் பின் சீர்காழியை அடைந்தார். அங்கு பஞ்சம் வந்தது. முனிவர் மனமிரங்கி பஞ்சம் நீங்கும் வரையில் அங்கேயே தங்கி எல்லோருக்கும் அன்னதானம் செய்து  மகிழ்ந்திருந்தார். 12 ஆண்டுகள் கழிந்தன. இவ்வாறு உணவு அளித்து வரும்போது உண்ட வீட்டுக்கு இரண்டகம் செய்ய எண்ணிய சிலர் தம் மாயையால் ஒரு பசுவை உண்டாக்கி அதனை கௌதம முனிவரிடம் அனுப்பினர். பஞ்சத்தால் இளைத்திருந்த பசுவினை கௌதம முனிவர் தடவிக்கொடுக்க அப்பசு கீழே விழுந்து இறந்தது. அம்முனிவருக்குப் பசுக்கொலையாகிய தீவினை வந்ததென்று உடனிருந்தோர் கூறினர். முனிவருக்கு அது சூழ்ச்சி என புரிந்தது. சீர்காழியைவிட்டு மயிலாடுதுறையை வந்தடைந்தார்.  அங்கு துருவாச முனிவரைக் கண்டார். தமக்குச் சீர்காழியில்  நேர்ந்ததைக் கூறினார். துருவாச முனிவரும் பசு வதையினும் பாதகர் உறவு பொல்லாதது.  அப்பாதக நிவர்த்திக்கு உடனே முயலவேண்டும் என்று கூறி "நீர் குடந்தை அடைந்து காவிரியாடி மகாமகக்குளத்தின்தென்மேற்கு மூலையில் எழுந்தருளி இருக்கும் உபவீதேசர் பெருமானை தரிசித்துப் பூசித்து வந்தால் பாதகம் நீங்கும்" என்றார். அவ்வாறே கௌதம முனிவரும் குடந்தையை அடைந்து காவிரியில் நீராடி இறைவனை வணங்கினார். இக்கோயிலின் பின்புறம் ஒரு தீர்த்தம் அமைத்து அதில் தினமும் நீராடி  வழிபட்டு வரும் நாளில் இறைவன் காட்சியளித்தார். இத்திருக்கோயிலில் பூணூல் அணிவது மிகவும் விசேடமானது. அமிர்தக்கலசம் சிவபெருமானால் சிதைக்கப்பட்டபோது கும்பத்திலிருந்து விழுந்த பூணூல் விழுந்த இடம் இத்தலமாகும்.   

பூணூலில் இருந்து தோன்றியவர்.   இக்கோயிலின் தீர்த்தம் கௌதம தீர்த்தம் ஆகும். 

## இறைவன், இறைவி
இறைவன் கௌதமேசர், கௌதம முனிவருக்கு அருள் புரிந்ததால் கௌதமேசுவரர் எனப் பெயர் பெற்றார். இவருக்கு உபவீதேசர் என்ற பெயரும் உண்டு.
இறைவி சௌந்தரநாயகி.

## கௌதம முனிவர்
திருக்கோயிலின் திருச்சுற்றில் தென்மேற்கில் கௌதம முனிவரது திருமேனி சிலையாக அமைந்துள்ளதை இன்றும் காணலாம். முனிவர் திருவடியில் அவர் தம் இல்லத்தரசியார் நன்னீராட்டி வழிபடுவதை இப்படிமம் வடித்த சிற்பி அழகுடன் காட்டியுள்ளமை கண்டு மகிழத்தக்கதாய் உள்ளது. 

## குடமுழுக்கு
2015 செப்டம்பர் 9 அன்று காலையில் குடமுழுக்கு நடைபெற்றது.  

## 9.9.2015 கும்பாபிஷேகம் படத்தொகுப்பு

File: Gowthameswarar temple1.jpg|
File: Gowthameswarar temple2.jpg|
File: Gowthameswarar temple3.jpg|
File: Gowthameswarar temple4.jpg|
File: Gowthameswarar temple5.jpg|
File: Gowthameswarar temple6.jpg|
File: Gowthameswarar temple7.jpg|


## மேற்கோள்கள்

பகுப்பு:கும்பகோணத்திலுள்ள சிவன் கோயில்கள்
கும்பகோணம் அபிமுகேஸ்வரர் கோயில்

**கும்பகோணம் அபிமுகேஸ்வரர் கோயில்** கும்பகோணம் மகாமகக்குளத்தின் கிழக்குப் பகுதியில் அமைந்துள்ள கோயில். இக்கோயில் 12ராசிகளில் துலாம் ராசிக்கு சிறப்பான கோயிலாகும்.

## தல வரலாறு
அமுத கும்பத்தில் அணிந்திருந்த தேங்காயில் (நாளிகேரம்) தோன்றியவர். இதனால் இக்கோயிலுக்கு நாளிகேரேசம் என்றும், பெருமானுக்கு நாளிகேரசுவரர் என்றும் பெயர்கள் வழங்கப்படுகின்றன.  மகாமக தீர்த்தத்தில் நீராடுவதற்கு கங்கை முதுலிய நதிமடந்தையர் ஒன்பது பேருக்கும் பெருமான் அரிமுகமாக (மேற்கு முகமாக) இருந்து காட்சி கொடுத்ததால் அபிமுகேசுவரர் என்று பெயர் ஏற்பட்டது. ஒரு சமயம் சுபதன் என்ற அந்தணன் தனது மகள் சுமதி என்னும் பெண்ணுக்கு குட்ட நோய் பற்ற அதனைத் தீர்க்கும் பொருட்டுப் பல தலங்களுக்கும் யாத்திரை சென்றான். அவ்வந்தணனை சந்தித்த நாரத முனிவர் குடந்தை சென்று மகாமகத் தீர்த்தத்தில் நீராடி அதன் கிழக்குக்கரையில் அமர்ந்திருக்கும் அபிமுகேஸ்வரரை வணங்கினால் நோய் தீரும்  என்று கூறினார். அவ்வாறே அவ்வந்தணரும் மகாமகம் அன்று மகாமகத் தீர்த்தத்தில் நீராடி அபிமுகேஸ்வரரை வணங்கிப் போற்ற அக்கொடிய நோய் நீங்கியது. இக்கோயில் மகாமகக் குளத்தின் கீழ்க்கரையில் உள்ளது.

## இறைவன், இறைவி
இத்தலத்தில் உள்ள இறைவன் அபிமுகேசர், இறைவி அமுதவல்லி.

## குடமுழுக்கு
1954 மற்றும் 1991ஆம் ஆண்டுகளுக்குப் பிறகு இக்கோயிலில் 4.2.2004இல் குடமுழுக்கு நடைபெற்றுள்ளது. 2016 மகாமகத்தை முன்னிட்டு அக்டோபர் 26, 2015இல் குடமுழுக்கு நடைபெற்றது.  

## மேற்கோள்கள்

## 26 அக்டோபர் 2015 குடமுழுக்கு படத்தொகுப்பு

File:Abimukeswarar1.jpg
File:Abimukeswarar2.jpg
File:Abimukeswarar3.jpg
File:Abimukeswarar4.jpg
File:Abimukeswarar5.jpg
File:Abimukeswarar7.jpg
File:Abimukeswarar6.jpg

பகுப்பு:கும்பகோணத்திலுள்ள சிவன் கோயில்கள்
கும்பகோணம் கம்பட்ட விஸ்வநாதர் கோயில்

**கம்பட்ட விஸ்வநாதர் கோயில்** என்பது தமிழ்நாட்டின் கும்பகோணத்தில் (தஞ்சாவூர் மாவட்டம்) அமைந்துள்ள ஒரு சிவன் கோயில் ஆகும்.

## தல வரலாறு
இக்கோயில் ஆதிகும்பேஸ்வரர் கோயிலுக்குத் தென் மேற்கு திசையில் அமைந்துள்ளது. தஞ்சையையும், பழையாறையையும் தலைநகரங்களாகக் கொண்டு சோழ மன்னர்கள் ஆண்டு வந்த காலத்தில் இங்குப் பொற்காசு அடிக்கும் நிலையங்கள் (கம்பட்டம் = பொன், வெள்ளி நாணயங்கள் அடிக்குமிடம்) இருந்ததாகக் கூறப்படுவதால் கம்பட்ட விசுவநாதசுவாமி எனப் பெயர் பெற்றுள்ளது.

'கொற்றச்சோழர் குடந்தை வைத்த நாடுதரு நிதியினும் செறிய' என அகநானூறு கூறுகிறது. குடந்தையில் சோழரின் கருவூலம் இருந்ததாம். அதனை நினைவூட்டும் சான்று கம்பட்ட விஸ்வநாதர் கோயில்.

பிரளய காலத்தில் அமுத கும்பத்திலிருந்த மாலை இத்தலத்தில் விழுந்ததால் இத்தலம் மாலதிவனம் என்று அழைக்கப்பட்டது. அப்போது உதயகிரியில் நிசாசரா என்ற மாதவர் இருந்தார். அவரது புதல்வரான தூமகேது தமது மாணவர்கள் சூழ்ந்துவர இத்தலத்தை அடைந்தார். மகாமகத் தீர்த்தத்தில் நீராடி ஆதிகும்பேஸ்வரரை வணங்கி, இங்குள்ள வருண தீர்த்தத்தை திருப்பணி செய்து நாள்தோறும் பூஜை செய்து வர இறைவனும் காட்சி கொடுத்தார். அந்த ஆனந்தமயமான காட்சியைக் கண்ட தூமகேது இறைவன் விசுவேசர் என்றும், இறைவி ஆனந்தநிதி என்ற பெயருடனும் விளங்குமாறு வேண்டிக் கொண்டார். அவ்வாறே இறைவனும், இறைவியும் அழைக்கப்படுகின்றனர். இத்தலத்தின் தீர்த்தம் தூமகேது தீர்த்தம் ஆகும்.

## இறைவன், இறைவி
இத்தலத்தில் உறையும் இறைவன் விசுவேசர், இறைவி ஆனந்தநிதி.

## குடமுழுக்கு
2016 மகாமகத்தை முன்னிட்டு அக்டோபர் 26, 2015இல் இக்கோயிலில் குடமுழுக்கு நடைபெற்றது.  

## மேற்கோள்கள்

## 26 அக்டோபர் 2015 குடமுழுக்கு படத்தொகுப்பு

File:Kambatta viswanathar temple1.jpg
File:Kambatta viswanathar temple2.jpg
File:Kambatta viswanathar temple3.jpg
File:Kambatta viswanathar temple4.jpg
File:Kambatta viswanathar temple5.jpg
File:Kambatta viswanathar temple6.jpg
File:Kambatta viswanathar temple7.jpg

## வெளி இணைப்புகள்
* GeoHack - கும்பகோணம் கம்பட்ட விசுவநாதர் கோயில்

பகுப்பு:கும்பகோணத்திலுள்ள சிவன் கோயில்கள்
மழைப் படைமுகில்

**மழைப் படைமுகில்** என்பது மழை உருவாகக் காரணமான முகில் ஆகும். இது சுமார் 3000 மீட்டர் உயரம் வரை பரந்து காணப்படும்.

## வெளியிணைப்புகள்

* National Science Digital Library - Nimbostratus 
* Nimbostratus and Other Low Clouds 

பகுப்பு:மழை
மரிய இருதயம்

**மரிய இருதயம்** இந்திய கேரம் விளையாட்டு வீரர் ஆவார். 1956-ம் ஆண்டு சென்னையில் பிறந்த இவர் 2 முறை உலக கேரம் விளையாட்டு போட்டியிலும், 9 முறை தேசிய கேரம் விளையாட்டுப் போட்டியிலும் வெற்றியாளராக வாகை சூடியவர். கேரம் விளையாட்டில் இவரது பங்களிப்பைப் பாராட்டி இந்திய அரசு 1997-ம் ஆண்டு இவருக்கு இந்தியாவின் மிக உயரிய விளையாட்டு வீரர்களுக்கான விருதான அருச்சுனா விருது வழங்கியுள்ளது.  2014-ம் ஆண்டு வரையான இந்திய வரலாற்றில், கேரம் விளையாட்டுக்காக அர்ஜுனா விருதைப் பெற்ற ஒரே  விளையாட்டு வீரர்..
## வாழ்க்கை
இவரின் பெற்றோர் ஒய்.அந்தோணி சைமன், ஆரோக்கியமேரி. படித்தது பத்தாம் வகுப்புவரை. இந்தியன் ஏர்லைன்ஸ்சில் துணை மேலாளராக பதவி. இரண்டு மகன்கள்.
## விளையாட்டு
இவர் கேரம் விளையாடத் தொடங்கிய இரண்டாவது ஆண்டில், பள்ளி மாணவர்களில் சிறந்த விளையாட்டு வீரருக்கான பத்திரிக்கையாளர் சங்க விருதுகிடைத்தது. 1991ஆம் ஆண்டு தில்லியில் நடைபெற்ற உலக வாகையர் போட்டியில் முதல் முறையாக வாகையர் பட்டம் வென்றார். 1992இல் உலக வாகையர் பட்டம் வென்றதற்காகக் குருநாதன் டிராபி வழங்கி கௌரவித்தது பத்திரிக்கையாளர் சங்கம். 1995ஆம் ஆண்டு கொழும்பில் நடைபெற்ற போட்டியில் இரண்டாவது முறையாக அப் பட்டத்தை வென்னார். 'சார்க் வாகையர்' பட்டப் போட்டியில் கோப்பையை வென்றார். 9 முறை தேசிய வாகையர் பட்டத்தை வென்றார். பிரஞச் ஓப்பன் பட்டம், கேரம் சம்மேளனம் துவக்கப்பட்டு 10ஆம் நிறைவையொட்டி கனடாவில் நடத்தப்பட்ட போட்டியில் வாகையர் பட்டம் வென்றார்.

## விருதுகள்
* தமிழ்நாட்டின் தலைசிறந்த விளையாட்டு வீரர் விருது
* அர்ஜுனா விருது (1997)
* ஜெர்மன் கேரம் கூட்டமைப்பின் சிறந்த சர்வதேச விளையாட்டு வீரருக்கான விருது (1998)

## மேற்கோள்கள்

பகுப்பு:கேரம் விளையாட்டு வீரர்கள்
பகுப்பு:அருச்சுனா விருது பெற்ற தமிழர்கள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
பகுப்பு:தமிழ் விளையாட்டு வீரர்கள்
பகுப்பு:1956 பிறப்புகள்
டென்னிசி அரசுப் பல்கலைக்கழகம்

**டென்னிசி அரசுப் பல்கலைக்கழகம்** அமெரிக்காவின் டென்னிசியில் உள்ள நாஷ்வில்லே நகரில் உள்ளது.

## கல்லூரிகள்
### பொறியியல் கல்லூரி
இந்த கல்லூரியை பொறியியல் மற்றும் தொழில்நுட்பத்திற்கான அங்கீகார வாரியம் அங்கீகரித்துள்ளது. கட்டிடக்கலைப் பொறியியல், கணிப்பொறியியல், மின்பொறியியல், இயந்திரப் பொறியியல், வானூர்திப் பொறியியல், கணிதம் உள்ளிட்ட பிரிவுகளை இளநிலை மாணவர்கள் படிக்கின்றனர். கணிப்பொறியியல், பொறியியல், கட்டிடப் பொறியியல், சூற்றுச்சூழலியல், மின்பொறியியல், இயந்திரப் பொறியியல் ஆகிய பாடப்பிரிவுகளில் முது நிலை மாணவர்கள் படிக்கின்றனர்.

### வணிகக் கல்லூரி
மேம்பட்ட வணிகக் கல்லூரிகளின் கூட்டமைப்பின் அங்கீகாரத்தைப் பெற்றது. இள நிலை, முது நிலை வகுப்புகளில் வணிகப் பாடப்பிரிவுகளைப் படிக்கின்றனர்.

### கலைக் கல்லூரி
* கலை - இள நிலை
* இசை - இள நிலை, முது நிலை
* சமூக சேவை - இள நிலை

### கல்விக் கல்லூரி
* கல்வி - இள நிலை, முது நிலை
* உளவியல் - இள நிலை

### உடல்நலக் கல்விக் கல்லூரி
* பல்மருத்துவம் - இள நிலை
* உடல் நல நிர்வாகமும் திட்டமிடலும்
* உடல் நலத் தகவல் மேலாண்மை - இள நிலை
* மருத்துவத் தொழில் நுட்பம் - இள நிலை

### வேளாண் கல்லூரி
* குடும்பம் மற்றும் வாடிக்கையாளர் கல்வி - முது நிலை

### அரசுக் கல்விக் கல்லூரி
* பொது நிர்வாகம் - முது நிலை

## வளாகம்
முதன்மை வளாகம் 450 ஏக்கரில் அமைந்துள்ளது. இந்த வளாகத்துக்குள் 65 கட்டிடங்கள் உள்ளன. அவான் வில்லியம்ஸ் வளாகம் டவுன்டவுனில் அமைந்துள்ளது. வளாகத்துக்குள் மாணவர்களுக்கான தங்கும் விடுதிகளும் உள்ளன.

## விளையாட்டு
இந்த பல்கலைக்கழகத்தில் படிக்கும் மாணவர்கள் குழுக்களாக இணைந்து விளையாட்டுகளில் பங்கேற்கின்றனர். கல்லூரிகளுக்கு இடையிலான தேசிய அளவிலான போட்டிகளிலும் பங்கேற்கின்றனர்.

## சான்றுகள்

## இணைப்புகள்

* tnstate.edu – பல்கலைக்கழகத்தின் இணையதளம்

பகுப்பு:ஐக்கிய அமெரிக்கப் பல்கலைக்கழகங்கள்
ஆசிய பனை உழவாரன்

**ஆசியப் பனை உழவாரன்** (Asian palm swift), (அறிவியல் பெயர்:Cypsiurus balasiensis) என்பது ஆசியா கண்டத்தில் உள்ள இந்தியா, பிலிபைன்ஸின் போன்ற நாடுளில் வாழும் சிறிய வகை *உழவாரக்குருவி* வகையைச் சேர்ந்தது ஆகும்.

இப்பறவையானது பொதுவாக இந்தியா மற்றும் பிலிபைன்ஸின் வெப்ப மண்டல காடுகளில் பனை மரங்களில் கூடு கட்டி வாழும் தகவமைப்பைப் பெற்றுள்ளது. இவை அநேக நேரங்களில் பனிமரத்தைச் சுற்றியே பறந்து திரியும். அதோடு பனை ஓலைகளில் தனது எச்சில் மூலம் கூடுகட்டி இரண்டு மூன்று முட்டைகளை இடுகிறது. இப்பறவையின் வாழ்வாதாரப்பகுதியாக பனையை மட்டுமே நம்பிவாழுகிறது.

இதன் உணவு சிறிய பூச்சிகள் ஆகும். இவை இப்பூச்சிகளைப் பறந்து கொண்டே உணவாகப் பிடித்து உட்கொள்ளும் தகவமைப்பைப் பெற்றுள்ளது. இதன் இறகு 13 செமீ நீளம் கொண்டவையாகும். இதன் இறகுகளை விரித்துப் பறக்கும்போது பூமராங்கைப்போல் இவை காணப்படும். இதன் உடல் மெலிந்து காணப்பட்டாலும், வால் பகுதியை விரித்து பறக்கும்போது பெரிய பறவைபோல் காணப்படும். பறந்து கொண்டே பலமாகச் சத்தம் கொடுக்கும் குணம் கொண்டது.  கால்கள் மூலம் பெரிய பறவைக்கும் சிறிய பறவைக்கும் உள்ள வித்தியாசத்தைக் கண்டுபிடிக்கலாம். இதன் கால்கள் குட்டையாக இருக்கும். இவை தரைப்பகுதியைப் பயன்படுத்துவதில்லை என்பதால் பனையின் ஓலைகளில் தொங்கிக்கொண்டிருப்பதைப் பார்கக முடியும்.

## படத்தொகுப்பு

File:Asian Palm Swift (Cypsiurus balasiensis) Pondicherry India Apr 2011.jpg|பாண்டிச்சேரி கடற்கரைப்பகுதியில் எடுக்கப்பட **ஆசியப் பனை உழவாரன்** படம்
File:Asian Palm Swift (Cypsiurus balasiensis) Pondicherry India Apr 2011 b.jpg| மேலே பறக்கும் **ஆசியப் பனை உழவாரன்**


## மேற்கோள்கள்

*

பகுப்பு:ஆசியப் பறவைகள்
பகுப்பு:இந்தியப் பறவைகள்
பகுப்பு:உழவாரன்கள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
அம்பலவாணர் கனகசபை

சேர் **அம்பலவாணர் கனகசபை** (Sir *Ambalavanar Kanagasabai* 1856 &ndash; 1927) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்.

## வாழ்க்கைக் குறிப்பு
கனகசபை இலங்கையில் யாழ்ப்பாணம், தெல்லிப்பழை என்ற ஊரில் சுப்பிரமணியம் அம்பலவாணர் என்பவருக்கு 1856-இல் பிறந்தார்.

ஆரம்பக் கல்வியை யாழ்ப்பாணத்தில் கற்ற கனகசபை உயர் கல்வியைச் சென்னை கிறித்துவக் கல்லூரியில் கற்று 1878-இல் இளங்கலைப் பட்டம் பெற்றார். பின்னர் சட்டம் பயின்று 1882 ஆம் ஆண்டில் வழக்கறிஞரானார். இவர் 1885-இல் சங்கரப்பிள்ளை கனகசபை என்பரின் மகள் காமாட்சி அம்மாளைத் திருமணம் புரிந்தார்.

## பணி
1882 இல் யாழ்ப்பாணத்தில் வழக்கறிஞராகப் பணியாற்ற ஆரம்பித்தார். 1907-இல் யாழ்ப்பாணம் வழக்குரைஞர் அவைத் (bar) தலைவரானார். புதிய வடக்குத் தொடர்ந்துப் பாதையை அமைப்பதற்கு இவர் பெரும் ஆதரவளித்தார்.

## அரசியலில்
1906 பெப்ரவரி 4-இல் கனகசபை இலங்கை சட்டவாக்கப் பேரவையின் தமிழர் சார்பில் டபிள்யூ. ஜி. ரொக்வூட்டுக்குப் பதிலாக அதிகாரபூர்வமற்ற உறுப்பினராகத் தேர்ந்தெடுக்கப்பட்டார். 1912 இல் இவர் மீண்டும் உறுப்பினராகத் தேர்ந்தெடுக்கப்பட்டார். சட்டவாக்கப் பேரவை உறுப்பினராக இவர் 11 ஆண்டுகள் சேவையாற்றினார். 1921 இல் இவர் இலங்கையின் நிறைவேற்றுப் பேரவை உறுப்பினராகத் தேர்ந்தெடுக்கப்பட்டார்.

## சமூகப் பணி
கனகசபை யாழ்ப்பாணம் சைவ பரிபாலன சபையின் தலைவராக இருந்து பணியாற்றி, யாழ்ப்பாணம் இந்துக் கல்லூரியை உருவாக்குவதற்கு உறுதுணையாக இருந்தார். இந்துக்கல்லூரியின் பணிப்பாளர் சபையிலும் இவர் தலைவராக இருந்தார். கொழும்பு கொம்பனித் தெருவில் சைவக் கோயில் ஒன்றையும் இவர் அமைத்தார். அரச ஆசியர் சபை, வேளாண்மைக் கழகம், கல்வி வாரியம் ஆகியவற்றில் உறுப்பினராகவும், யாழ்ப்பாணம் வணிகக் கூட்டு நிறுவனத்தின் தலைவராகவும் இருந்து செயலாற்றினார். திருச்சிராப்பள்ளியில் 1909 ஆம் ஆண்டில் நடைபெற்ற சைவ சித்தாந்த சமாசத்தின் நான்காம் ஆண்டு விழாவில் தலைமை தாங்கிச் சிறப்பித்தார். 1917 ஆம் ஆண்டில் இவருக்குப் பிரித்தானிய அரசு சேர் பட்டம் வழங்கி சிறப்புப்படுத்தியது. சேர் பட்டம் பெற்ற மூன்றாவது இலங்கைத் தமிழர் இவராவார். 1921 இல் ஆரம்பிக்கப்பட்ட தமிழர் மகாஜன சபையின் தலைவராகவும் இருந்தார்.

## மேற்கோள்கள்

பகுப்பு:1856 பிறப்புகள்
பகுப்பு:1927 இறப்புகள்
பகுப்பு:இலங்கையின் நிறைவேற்றுப் பேரவை உறுப்பினர்கள்
பகுப்பு:இலங்கை சட்டசபை உறுப்பினர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:சர் பட்டம் பெற்ற இலங்கையர்
பகுப்பு:சர் பட்டம் பெற்ற தமிழர்
பகுப்பு:இலங்கையின் வட மாகாண நபர்கள்
அலபாமா அரசுப் பல்கலைக்கழகம்

**அலபாமா அரசுப் பல்கலைக்கழகம்** (*Alabama State University*) என்பது அமெரிக்காவிலுள்ள அலபாமா மாநிலத்தின் மான்ட்கமரி நகரில் உள்ள ஒரு பொது வரலாற்று கறுப்பின பல்கலைக்கழகம் ஆகும். 1867 இல் நிறுவப்பட்டது. புனரமைப்பு காலத்தில், இது 19 ஆம் நூற்றாண்டில் மாநில அரசாங்கங்களால் வேகமாக வளர்ந்து வரும் பொதுப் பள்ளிகளுக்கு ஆசிரியர்களைப் பயிற்றுவிப்பதற்காக நிறுவப்பட்ட சுமார் 180 "சாதாரண பள்ளிகளில்" ஒன்றாக இருந்தது. பிரிக்கப்பட்ட பள்ளிகளில் கற்பிக்க ஆப்பிரிக்க அமெரிக்கர்களைப் பயிற்றுவிப்பதற்காக நிறுவப்பட்ட 23 நிறுவனங்களில் இதுவும் ஒன்று. 180 பள்ளிகளில் சில மூடப்பட்டன. ஆனால் மிகவும் சீராக தங்கள் பங்கை விரிவுபடுத்தி 20 ஆம் நூற்றாண்டின் தொடக்கத்தில் மாநிலக் கல்லூரிகளாகவும், 20 ஆம் நூற்றாண்டின் பிற்பகுதியில் மாநிலப் பல்கலைக்கழகங்களாகவும் மாறியது.

## கல்வி
இங்கு ஐந்தாயிரத்திற்கும் அதிகமான மாணவர்கள் கல்வி கற்கின்றனர்.

* வணிக நிர்வாகக் கல்லூரி
* கல்விக் கல்லூரி
* உடல் நலக் கல்விக் கல்லூரி
* கலைக் கல்லூரி
* அறிவியல், தொழில் நுட்பம், கணிதக் கல்லூரி
* கவின்கலைக் கல்லூரி
* வானியல் கல்லூரி
* தொடர்கல்விக் கல்லூரி

## வளாகம்
thumb|right|220px|வில்லியம் பர்ன்ஸ் பேட்டர்சன் அறை

இது 172 ஏக்கர் பரப்பளவில் அமைந்துள்ளது. இங்கு 267,000 நூல்களைக் கொண்ட நூலகம் உள்ளது. மாணவர்களுக்கான வகுப்பறைகளும், அலுவலங்களும், மருத்துவக் கூடமும் அமைந்துள்ளன. பல்கலைக்கழகத்திற்கு சொந்தமான வானொலி வசதியும் உள்ளது.

## மாணவர்கள்
இந்த பல்கலைகழகத்தில் 40க்கும் மேற்பட்ட மாநிலங்கள் மற்றும் 20 நாடுகளைச் சேர்ந்த 6,000 மாணவர்கள் உள்ளனர். ஏறக்குறைய 40% மாணவர் அமைப்பினர் அலபாமாவுக்கு வெளியில் இருந்து வருகிறார்கள்.
மாணவர்கள் தங்களுக்கு பிடித்த கருத்துக்கேற்ப குழுக்களை அமைத்துக் கொள்கின்றனர். சமுதாயம், சமயம், இசை என பல்வேறு துறைகளைச் சேர்ந்த குழுக்கள் உண்டு. மாணவர்களே இணைந்து நாளேடுகளையும் வெளியிடுகின்றனர். தி ஹார்னெட் டிரிபியூன், தி ஹார்னெட் ஆகியன குறிப்பிடத்தக்கன.

## விளையாட்டு
இங்கு ஆண்களுக்கான கால்பந்து, பேஸ்பால், கோல்ஃப், டென்னிஸ் உள்ளிட்ட விளையாட்டுப் போட்டிகளை நடத்துகின்றனர். பெண்களுக்காக கைப்பந்து, கால்பந்து, பூப்பந்து, டென்னிஸ், கூடைப்பந்து, கோல்ப் உள்ளிட்ட விளையாட்டுகளில் பயிற்சியளிக்கின்றனர். இந்த மாணவர்கள் பல்கலைக்கழகங்களுக்கு இடையிலான போட்டிகளில் பங்கேற்றுள்ளனர்.

## மேலும் படிக்க

* 
* 
* 
* 
* 
* 

## மேற்கோள்கள்

## வெளி இணைப்புகள்

* 
* 

பகுப்பு:ஐக்கிய அமெரிக்கப் பல்கலைக்கழகங்கள்
கும்பகோணம் ஏகாம்பரேஸ்வரர் கோயில்

**கும்பகோணம் ஏகாம்பரேஸ்வரர் கோயில்** என்பது தமிழ்நாடு மாநிலத்தின் கும்பகோணம் பகுதியிலுள்ள முக்கியமான, பழைமையான ஒரு சிவன் கோயில் ஆகும்.

## கோயில் வரலாறு
கும்பகோணத்தில் உள்ள சிவன் கோயில்களில் இதுவும் ஒரு முக்கியமான கோயிலாகும். இக்கோயில் நகரின் மையப்பகுதியில் உள்ளது. கோயிலில் உள்ள ராஜகோபுரம் நான்கு நிலைகளைக் கொண்டு அழகுற அமைக்கப்பட்டுள்ளது.

## இறைவன், இறைவி
இக்கோயிலில் உள்ள இறைவன் ஏகாம்பரேஸ்வரர், இறைவி காமாட்சியம்மன்.அலங்கார நாயகன் ஏகாம்பரேஸ்வரர் நான்கு கரங்களுடன் நின்ற வடிவில் அற்புதமாகக் காட்சியளிக்கிறார். அம்மன் சன்னதியின் இரு புறமும் அழகுற தீட்டப்பட்டுள்ள காயத்ரிதேவியின் திருவுருவமும், காமாட்சியம்மனின் ஓவியமும் அழகின் அற்புதமாகக் காண்போரை ரசிக்கத் தூண்டுகிறது. மகாமண்டபத்தின் தெற்கு முகமாக நின்ற கோலத்தில் அபயம், வரதம், அங்குசம், கதை, நாகாஸ்திரம், பாசம், எச்சரிக்கை ஆகிய கரங்களுடன் எழுந்தருளி தெய்வீகக்கலை அழகுடனும் சிம்ம  வாகனத்தில் துவாரபாலகியர் வாசலை அலங்கரிக்க கொலு வீற்றிருக்கிறார் காமாட்சியம்மன்.

## கோயில் அமைப்பு
மூலவர் கருவறையின் வாயிலில் விநாயகரும், சுப்பிரமணியரும் காணப்படுகின்றனர். திருச்சுற்றின் வள்ளி தெய்வானையுடன் கூடிய சுப்பிரமணியர், விநாயகர் காணப்படுகின்றனர். நவக்கிரகங்கள் உள்ளன. சண்டிகேஸ்வரர் காணப்படுகிறார். நந்தி, கொடிமரம், பலிபீடம் ஆகியவை மூலவருக்கு முன்பாகக் காணப்படுகின்றன. திருச்சுற்றில் பூஞ்சோலை மாரியம்மனுக்காக ஒரு தனி சன்னதி உள்ளது.   

## ராகுகால வழிபாடு
இக்கோயிலின் திருச்சுற்றில் இராகுகால காளிகா பரமேஸ்வரிக்கு தனியாக சன்னதி உள்ளது. சன்னதியின் முன்புறம் வலப்புறம் விநாயகரும், இடப்புறம் நாகமும் காணப்படுகின்றன. இக்கோயிலில் உள்ள காளிகா பரமேஸ்வரிக்குத் தான் தென்னிந்தியாவிலேயே முதன்முறையாக ராகுகால வழிபாடு நடத்தப்பட்டதாகக் கூறப்படுகிறது.

## குடமுழுக்கு
இக்கோயிலின் குடமுழுக்கு அக்டோபர் 22, 2015 அன்று நடைபெற்றது.

## அக்டோபர் 22, 2015 குடமுழுக்கு படத்தொகுப்பு

File: Ekambareswsarar5.jpg|
File: Ekambareswsarar2.jpg|
File: Ekambareswsarar3.jpg|
File: Ekambareswsarar6.jpg|
File: Ekambareswsarar7.jpg|
File: Ekambareswsarar8.jpg|
File: Ekambareswsarar1.jpg|


## மேற்கோள்கள்

## வெளி இணைப்புகள்
* GeoHack - கும்பகோணம் ஏகாம்பரேசுவரர் கோயில்

பகுப்பு:கும்பகோணத்திலுள்ள சிவன் கோயில்கள்
காளி பூஜை

**காளி பூஜை** (வங்காளி: কালীপুজা) என்பது இந்து தெய்வமான காளி தேவிக்கு அர்ப்பணம் செய்யப்பட்ட ஒரு விழாவாகும். இதை *சியாம பூஜை* என்றும் *மகாநிச பூஜை* என்றும் அழைப்பர். இது வங்க நாள்காட்டியின் கார்த்திகை(ஐப்பசி) மாதத்தின் அமாவாசை நாளில் வரும். இது இந்தியாவின் கிழக்கு மாநிலங்களாகிய மேற்கு வங்கம், ஒடிசா, திரிபுரா போன்ற மாநிலங்களில் கொண்டாடப்படுகிறது. நாடெங்கும் கொண்டாடப்படும் தீபாவளியன்று (அமாவாசை தினத்தில்)  இப்பண்டிகை வரும். மற்ற மாநிலங்களில் லட்சுமி பூஜை நடத்தப்படும் வேளையில் மேற்கு வங்கம் போன்ற மாநிலத்தில் உள்ள மக்கள் காளி தேவியை வழிபடுகின்றனர். மகாநிச பூஜை என்பது பீகாரிலும் நேபாளத்தின் மிதிலா பகுதியில் வாழும் மைதிலி மொழி பேசும் மக்களால் செய்யப்படுவது ஆகும்.

## வரலாறு

காளி பூஜை மேற்கு வங்கம், அசாம் போன்ற மாநிலங்களில் பழமையான ஒரு விழாவாகும். ஆரம்பத்தில் இதைப் பழங்குடியினர் செய்து வந்தனர். பின்னர் இவ்வழிபாடு பிராமண வழிபாடாக மாறியது. சைதன்யரின் காலத்தில் கிழக்கு இந்திய மாநிலங்களில் வாழ்ந்த சாக்தர்களுக்கும் வைஷ்ணவர்களுக்கும் பகைமை நிலவியது. அதனை நீக்க இவ்விழா பயன்பட்டது. 19ம் நூற்றாண்டில் அசாம், வங்கத்தில் வாழ்ந்த வசதி படைத்த சமின்தார்கள் காளி பூஜையை நடத்தினர். அதனால் இவ்விழா பிரபலமடைந்தது. தற்போது வங்கத்திலும், அசாம் போன்ற கிழக்கு மாநிலங்களிலும் துர்கா பூஜைக்கு அடுத்து இரண்டாவது பெரிய  விழாவாக காளி பூஜை திகழ்கிறது.

## வழிபாடு

பக்தர்கள் துர்கா பூஜை போல் காளி பூஜையிலும் அன்னையை மண் சிலையாக  வீடுகளிலும், பந்தல்களிலும் (தற்காலிக கோவில்கள்) ஆராதனை செய்கின்றனர். காளிதாந்திரிக மந்திரங்களால் ஆராதனை செய்யப்படுகிறாள். அன்னைக்கு செம்பருத்தி ப்பூக்கள், கபாலத்தில் மிருக ரத்தம், இனிப்புகள், பருப்புகள் ஆகியன படைக்கப்படுகின்றன. காளி பக்தன் இந்நாளில் இரவு முழுவதும் மாதாவை தியானம் செய்ய வேண்டும். வீடுகளில் அந்தணர்களை கொண்டு காளியை சாந்த ரூபமாக "ஆத்யா சக்தி காளி" யாக வழிபாடு செய்யலாம். அன்று சில இடங்களில் மிருக பலி கொடுக்கப்படும். கொல்கத்தாவிலும், அசாம் மாநிலம், குவாஹாட்டியிலும் அன்னை மயானத்தில் உறைவதாக ஐதீகம். அதனால் அங்கும் காளி பூஜை செய்வர் .

பந்தல்களில் காளி சிலையுடன் அவளின் நாயகன் சிவன் சிலையும், பக்தன் ஸ்ரீ ராமகிரு ஷ்ணரின் சிலையும் வைக்கபடுகின்றன. சில இடங்களில் புராண கதைகளில் வரும் தச மகா வித்யா   என்னும் காளியின் 10 உருவங்களையும் வைப்பர். மக்கள் இரவு முழுவதும் பந்தல்களுக்கு சென்று அன்னையை ஆராதிப்பர். இந்த இரவில் வான  வேடிக்கைகள் நடைபெறும். சில இடங்களில் மாயஜால  நிகழ்ச்சிகளும் நடக்கின்றன

கொல்கத்தாவில் உள்ள காளிகாட் காளி கோவிலிலும், அசாமில் உள்ள காமாக்யா கோவிலிலும் அன்று வைணவர்களின் காளி பக்தியை எடுத்துக்காட்டும் வகையில் அன்னை மகா லட்சுமியாக  வழிபடப்படுகிறாள். அன்று அன்னையைக் காண நாடெங்கும் உள்ள பக்தர்கள் திரள்வர். சிலர் மிருக பலியும் கொடுப்பர். தட்சிணேசுவரம் காளி கோவிலில் அர்ச்சகராக இருந்த ராமகிருஷ்ணர். காலத்தில் இருந்து இன்று காளி வழிபாட்டில் சிறிது மாறுதல் ஏற்பட்டுள்ளது .

## மற்ற காளி பூஜைகள்
வங்க நாள்கட்டியின்படி கார்த்திக் (ஐப்பசி) மாத அமாவாசையில்  வரும் காளி பூஜை * தீபன்வித காளி பூஜை * எனப்படும். இதுபோல மற்ற மாத  அமாவாசைகளிலும்  காளி பூஜை செய்யலாம். மாக(தை) மாத தேய்பிறை சதுர்த்தசி மற்றும்  ஜேஷ்ட (வைகாசி) மாதத்தில் வரும் பூஜைகள் முறையே *ரதந்தி    காளி பூஜை * மற்றும் *பலஹாரிணி  காளி பூஜை * எனப்படும். பலஹாரிணி  காளி பூஜை அன்றுதான் ராமகிருஷ்ணர் அன்னை சாரதாதேவியை''சோடஷி''யாக  வழிபட்டார். வங்காளிகளின்   இல்லங்களில்  காளி தேவியை தினமும் ஆராதனை செய்வர்.

## மேற்கோள்கள்

பகுப்பு:இந்து சமய வழிபாடுகள்
பகுப்பு:விழாக்கள்
பகுப்பு:இந்து சமய விழாக்கள்